**Fișa disciplinei Pediatria, Medicină.**

|  |  |  |  |  |
| --- | --- | --- | --- | --- |
| Denumirea disciplinei | **Puericultura. Neonatologie. Pediatrie.** | | | |
| Tipul | Obligator | | Credite | 15 |
| Anul de studii | V | | Semestrul | IX-X |
| Numărul de ore | Curs | 90 | Lucrări practice | 90 |
| Seminare | 90 | Lucrul individual | 180 |
| Componenta | De specialitate | | | |
| Titularul de curs | Ninel Revenco | | | |
| Locația | Departamentul de Pediatrie  IMSP Institutul Mamei şi Copilului,  str. Burebista, 93,  mun. Chişinău, MD-2062,  Republica Moldova  (+373) 32 205 835 | | | |
| Condiționări și exigențe prealabile de: | Program: cunoștințe de bază în disciplinele conexe precum: anatomia, histologia, morfopatologia, fiziologia umană, fiziopatologia, microbiologia, farmacologia, semiologia medicală, imagistica medicală, la fel pentru integrarea cu alte disciplini clinice – medicina internă, obstetrica, neurologia, bolile infecţioase, chirurgia pediatrică. | | | |
| Competențe: colectarea anamnezei, examenul clinic general al pacientului, interpretarea rezultatelor investigațiilor paraclinice – de laborator, instrumentale și imagistice, formularea unui diagnostic pozitiv, enunțarea unor principii terapeutice.  Cunoașterea limbii de predare, competențe digitale, abilitatăți de comunicare și lucru în echipă, calități ca toleranță, inițiativă, compasiune, autonomie. | | | |
| Misiunea disciplinei | **Misiunea** curriculumului este formarea inițială de bază, academică a viitorului specialist în domeniul Pediatriei conform standardelor educaționale naționale și internaționale, promovarea educației, valorilor naționale cultural-istorice, valorilor general-umane, a deontologiei medicale și principiilor bioeticii în îngrijirile pediatrice.  ***Scopul disciplinei***:   * Formarea competențelor privind mecanismele şi factorii care influenţează creşterea şi dezvoltarea normală, somatică şi psihomotorie a copilului. * Formarea competențelor privind particularităţile morfo-funcţionale, modificările fiziologice şi patologice, principalele constante bioumorale ale organismului copilului în creştere şi dezvoltare. * Formarea abilităților corecte de îngrijire, având la bază cunoaşterea particularităților de creștere și dezvoltare a copilului, a nevoilor energetice, hidrice şi a principiilor alimentaţiei corecte din punct de vedere calitativ şi cantitativ în diferite perioade ale copilăriei. * Dezvoltarea competențelor practice de colectare a anamnezei, de efectuare a unui examen clinic corect general şi pe aparate ale copilului sănăos și bolnav, inclusiv de apreciere a dezvoltării fizice (somatice) şi psihomotorii la copii de diferite vârste. * Formarea competențelor privind etiologia, patogenia, manifestările clinice tipice ale bolilor la copii, principiile de diagnostic, tratament şi profilaxie ale acestor boli. * Dezvoltarea abilităților de raţionament clinic şi sinteză medicală – elemente definitorii în pregătirea oricărui medic. | | | |
| Tematica prezentată | * Asistenţa medicală copilului în Republica Moldova. Definiţiile puericulturii şi pediatriei. Copilul sănătos. Perioadele copilăriei și caracteristica lor. Imunoprofilaxia. Spravegherea medicală a copiilor. Foaia de observație clinică în pediatrie. * Creșterea și dezvoltarea copilului. Metodele de apreciere și evaluare a dezvoltării fizice. * Dezvoltarea psihomotorie a copilului în diferite perioade de vârstă: metodele de evaluare. * Nutriția și alimentația copilului: alimentaţia la sân, alimentaţia diversificată, alimentaţia cu formule de lapte-praf pentru copii. Principiile de alimentare a copiilor preşcolari și şcolari. * Nou-născutul la termen: examinarea, controlul termic, adaptarea, îngrijirea nou-născutului sănătos. Stǎrile tranzitorii (fiziologice) caracteristice nou-nǎscutului. * Asfixia la naștere. Resuscitarea neonatală. Boala hemoragică a nou-nascutului. * Icterele neonatale. Boala hemolitică a nou-nascutului după factor Rh și grupă. * Sepsisul neonatal. * Nou-născutul prematur: caracteristici, clasificarea prematurului. Scorul Ballard. Retardul de dezvoltare intrauterină. Sindromul de detresă respiratorie. * Rahitismul carenţial la copii. Spasmofilia. * Dereglări ale nutriţiei la copii. Malnutriţia acută severă, malnutriția cronică la copii. Hipostatura. * Infecţiile acute de căi respiratorii superioare la copil. * Bronşitele la copii. Bronşiolita. Bronşita obstructivă. * Pneumonia comunitară la copii. Bolile pleurei la copil. Maladii cronice bronhopulmonare la copii. * Febra şi sindromul hipertermic la copii. * Sindromul anemic. Anemiile hemolitice ereditare la copil. Anemiile dobândite la copil. Anemiile carenţiale. * Diatezele hemoragice la copil. Purpura trombocitopenică imună. Trombocitopatiile. Vasculita hemoragică la copil. Coagulopatiile la copii. Hemofilia A,B. Boala Willebrand. * Infecţia tractului urinar la copii. Glomerulonefritele acute şi cronice la copii. Sindromul nefrotic idiopatic la copil. Leziunea renală acută la copii. Boala cronică renală la copii. * Malabsorbţia intestinală la copii. Boala Celiacă. Fibroza chistică. Intoleranţa la lactoză. Intoleranța la proteinele laptelui de vaci. * Gastritele, gastroduodenitele la copii. Boala ulceroasă la copii. * Disfuncţia căilor biliare. Colecistitele la copii. * Pancreatitele acute şi cronice la copii. * Colita ulcerosă la copii. Boala Crohn. * Hepatitele cronice la copii. * Alergia alimentară la copil. Astmul bronşic la copil. * Malformaţiile cardiace congenitale. * Insuficienţa cardiacă acută şi cronică la copii. * Aritmiile cardiace la copii şi adolescenţi. * Cardiomiopatiile primare. Miocarditele la copil. * Febra reumatismală acută la copii. * Maladiile difuze ale ţesutului conjunctiv la copii. Artrita idiopatică juvenilă. Lupusul eritematos sistemic. Dermatomiozita. Sclerodermia de sistem. * Diabetul zaharat la copil. * Urgențe majore în pediatrie. Instruire virtuală/simulare de bază în Pediatrie. | | | |
| Finalități de studiu | La finele studierii disciplinei studentul va fi capabil:  1. Să cunoască bazele teoretice ale puericulturii, neonatologiei, semiologiei şi ale patologiilor mai frecvente la copii; 2. Să cunoască particularităţile anatomo-fiziologice, funcţionale, morfologice la copil în funcție de vârstă; 3. Să cunoască principiile de alimentaţie ale copilului sănătos şi copilului bolnav de diferite vârste; 4. Să cunoască evoluţia proceselor fiziologice de creştere şi dezvoltare a copilului, principiile de îngrijire, profilaxie, pediatria socială, comportamentală; 5. Să cunoască particularităţile examenului clinic obiectiv și a examenelor paraclinice la copilul de diferite vârste; 6. Să cunoască principiile de bază ale patologiei pediatrice: etiologia, patogenia, manifestările clinice tipice ale bolilor copilului, metodele contemporane de diagnostic, tratament, profilaxie ale acestor boli; 7. Să cunoască indicaţiile şi contraindicaţiile de utilizare a metodelor de examinare de laborator, instrumentale, imagistice, alte metode de diagnostic în pediatrie; 8. Să posede competențe de analiză și sinteză prin corelare a simptomelor şi sindroamelor clinice cu rezultatele explorărilor complementare, , de efectuare a diagnosticului diferenţial și stabilire a diagnosticului pozitiv; 9. Să cunoască principiile de tratament, indicaţiile, contraindicaţiile, dozele preparatelor medicamentoase utilizate în pediatrie, să poată argumenta un tratament etiologic, patogenetic, simptomatic al bolilor la copil; 10. Să cunoască metodele de prevenire a bolilor la copii, calendarul de imunizare profilactică a copiilor în RM. 11. Să posede abilități de completare a actelor medicale curente: fişa de observaţie a bolnavului de staționar, evidența zilnică a stării pacientului și evoluției bolii. 12. Sa poată acorda îngrijiri nou-născutului la termen, nou-născutului prematur, să aprecieze nou-născutul după scorul Apgar, Silverman, Ballard, scorul riscului de dezvoltare a sepsisului. 13. Să poată efectua o anamneză pediatrică, măsurări antropometrice cu aprecierea dezvoltării fizice, dezvoltării neuro-psihice la copil de diferite vârste. 14. Să aprecieze statusul nutriţional al copilului, prescrierea raţiei alimentare corecte la copil pe grupe de vârste. 15. Să efectuieze şi să evaluieze rezultatele examenului clinic al nou-­născutului şi copilului de diferite vârste, să recunoaşcă semnele vitale, simptomele şi semnele de boală, sindroamele majore din patologia copilului, argumentarea diagnosticului prezumptiv. 16. Să fie capabil de a întocmi şi de a argumenta programul de investigaţii paraclinice, să efectuieze un diagnostic diferenţial, să formuleze și să argumenteze un diagnostic clinic definitiv confo rm clasificaţiilor existente. 17. Să fie capabil de a indica tratament general şi medicamentos copilului conform diagnosticului stabilit, să poată întocmi planul de supraveghere-recuperare al bolnavului cu maladii cronice, măsurile de prevenire şi de reabilitare. 18. ­Să posede abilităţi de comunicare cu familia pacientului pentru recomandări și explicații, să promoveze principiile de etică şi deontologie în asistenţa medicală acordată copilului. 19. Să posede și să aplice competențe în acordarea asistenţei medicale de urgenţă copilului în stare critică. 20. Să fie competent de a prezenta cazuri clinice din domeniul pediatriei. 21. Să posede, să prezinte și să promoveze cunoştinţe despre abordarea integrată a copilului sănătos şi bolnav şi a modalităţilor de îngrijire a lui. 22. Să posede și să aplice metodologii și modalități de lucru în vederea studiului clinic și de cercetare; | | | |
| Manopere practice achiziționate | 1. Să posede abilități de completare a actelor medicale curente; 2. Să posede abilități pentru îngrijirea şi supravegherea nou-născutului la termen și a nou-născutului prematur, fără patologie asociată. 3. Să posede abilități de apreciere a Scorului Apgar, Silverman, Ballard, scorului riscului de dezvoltare a sepsisului, boala hemolitică a nou-născutului. 4. Să poată realiza corect măsurări antropometrice cu aprecierea dezvoltării fizice a copilului de diferite vârste. 5. Să posede abilități de colectare a anamnezei copilului. 6. Să poată efectua examenul clinic obiectiv general şi pe sisteme la copil de diferite vârste. 7. Să poată aprecia dezvoltarea neuro-psihică la copil de diferite vârste. 8. Să poată aprecia statusul nutriţional al copilului și să poată elabora rația alimentară corectă pentru copil de vârstă diferită. 9. Să poată argumenta necesitatea şi să poată interpreta rezultatele analizelor de laborator a copilului de vârstă diferită: clinice, biochimice, imunologice. 10. Să poată argumenta necesitatea şi să poată interpreta rezultatele investigaţiilor instrumentale, imagistice etc. 11. Să poată formula un diagnostic clinic definitiv conform clasificărilor existente în pediatrie. 12. Să poată efectua diagnosticul diferenţial al patologiilor pediatrice. 13. Să poată elabora un plan de tratament, conform diagnosticului stabilit copilului, precum și a măsurilor de profilaxie, abilitare şi reabilitare. 14. Să aplice și să promoveze principiie de etică şi deontologie în asistenţa medicală a copilului. 15. ­Să poată comunica eficient cu familia pacientului pediatric. 16. Să poată studia și prezenta cazuri clinice de patologie pediatrică. 17. Să posede cunoștințe și abilități pentru a efectua educaţia pentru sănătate a mamelor. 18. Să poată recunoaşte/aprecia semnele vitale, să poată acorda asistenţă medicală de urgenţă copilului în stare critică:  * Să posede tehnica de ventilare cu balon cu mască; * Să posede tehnica masajului cardiac extern la copil; * Să posede tehnica de intubare endotraheală a nou – născutului; * Să poată efectua etapele ABCD de resuscitare neonatală, inclusiv folosind datele monitorului; * Să poată realiza plasarea copilului la CPAP nazal; * Să poată identifica starea de şoc la copil; * Să recunoască stopul cardio-respirator la copil. * Să posede etapele evaluării ABCDE (airway, breathing, circulation). * Să poată identifica dereglarea funcţiei respiratorii (stridor, wheezing, gasping). * Să posede tehnici de „permeabilizare” a căilor aeriene la copil. * Să poată realiza evaluarea funcţiei cardiovasculare la copil (de bază şi avansată). * Să poată aprecia Timpul de Recolorare Capilară la copil. * Să posede efectuarea suportului vital de bază pediatric și parțial avansat. * Să posede tehnica Oxigenoterapiei pe canula nazală, balon şi mască facial. * Să posede tehnica de Poziţionare de siguranţă a pacientului critic. * Să aplice corect tehnici de imobilizare în traume pediatrice (guleraș cervical, pe targă). * Să identifice pacientul cu convulsii şi să cunoască (aplice) medicaţia anticonvulsivantă. * Să realizeze rehidratarea orală dupa planul A şi B. * Să administreze corect medicația în șoc hipovolemic și anafilactic. * Să efectueze corect defibrilarea în ritmuri șocabile ale stopului cardiorespirator. | | | |
| Forma de evaluare | Examen | | | |